211 



den litterære Tradition prunkende Tidsalder, til hvilken Gellius 

 hørte (andet Aarhundrede efter Christus). Naar vi saaledes i 

 det Mindste trænges ned til det tredie Aarhundrede efter Chri- 

 stus og maaskee til det fjerde, er det slet ikke usandsynligt, at 

 den hos Macrobius og Servius (begge mod Slutningen af det 

 fjerde Aarhundrede efter Christus) nævnte Granius Licinianus 

 kan være den samme , hvis Navn de her omhandlede Brudstyk- 

 ker af et større Arbeide bære. Macrobius henviser til Granius 

 Licinianus' anden Bog uden at nævne Værket, som om der var 

 kun eet bekjendt Værk af denne Forfatter; hos Servius tilføies en 

 besynderlig Titel: sic Granius Licinianus coenæ suæ quinto, der 

 kunde bringe til at tænke paa en saadan Compilation af blandet 

 Indhold under Form af en Bordsamtale som Macrobs egne 

 Saturnalier eller Athenæus' bekjendte græske Værk. Hermed 

 vilde nu disse historiske Excerpter ikke være identiske. Der- 

 imod er det ikke ganske utroligt, at de reent antiqvariske Spe- 

 cialiteter, som Macrobius og Servius bruge Granius Licinianus 

 til Vidne om, kunne have staaet i de første, maaskee mere 

 antiqvariske og flere Notitser udenfor Livius optagende Bøger 

 af det Excerptarbeide , hvortil de her omhandlede Brudstykker 

 høre. Om Granius Licinianus' Tid vides slet Intet, uden hvad 

 der fremgaaer af sig selv, at han var i det Ringeste noget 

 ældre end de to Forfattere, der citere ham som en bekjendt 

 Skribent. 



7. Det tør vel ikke lades ganske uomtalt, at det Vidnesbyrd 

 for en høiere Alder af den historiske Forfatter Licinianus, end 

 her er antaget, der kunde synes at ligge i selve Haandskriftets 

 Alder, da dette af Pertz henføres til det andet eller tredie Aar- 

 hundrede efter Christus og i intet Tilfælde er Forfatterens eget 

 (allerede paa Grund af den urigtige Ind sky den af Notitsen om 

 Ciceros og Pompejus' Fødsel, for ikke at tale om Andet), ikke 

 har nogen Betydning, da slige Domme om de ældste latinske 

 Haandskrifters , navnlig Palimpsesthaandskrifternes, Alder, hvor- 



